Държавен вестник, бр. 67, 2010 г., стр. 119

БРОЙ  67	
Д Ъ Р Ж А В Е Н  В Е С Т Н И К 	
СТР.  119  
4.10.7.1.1. Специализираните лабораторни 
дейности и процедури се извършват от лекари.
4.10.7.1.2. Началници на специализирани 
хематологични лаборатории могат да бъдат 
лекари с придобита медицинска специалност в 
направлението, в което работи лабораторията 
(клинична патология, клинична имунология, 
клинична лаборатория, медицинска генетика, 
нуклеарна медицина, клинична или трансфузи­
онна хематология), притежаващи допълнителна 
квалификация и опит в лабораторната хемато­
логична диагностика не по-малко от три години 
или хабилитирани по научна специалност шифър 
03.01.39 „Хематология и преливане на кръв“.
4.10.7.1.3. Лекарите в специализираните хе­
матологични лаборатории задължително участ­
ват в програми за продължаващо медицинско 
образование в областта, в която работят, както 
и в областта на клиничната хематология.
4.10.7.2. Други. 
4.10.7.2.1. В специализираните болници могат 
да извършват дейности в областта на лабора­
торната хематологична диагностика:
а) биолози с образователна степен „магис­
тър“;
б) медицински лаборанти, владеещи диаг­
ностичните методи и апаратура, включени в 
списъка с медицински процедури на звеното, 
в което работят, като спазват стандартните 
работни протоколи;
4.10.7.2.2. Старши медицински лаборант в 
структурата на лечебно заведение за специ­
ализирана болница от ІІІ ниво се назначава 
съгласно изискванията на действащото в 
страната законодателство; съответното висше 
медицинско образование, опит в специализи­
рана хематологична лаборатория и познания 
с дейността на отделните диагностични звена;
4.10.7.2.3. Медицинските лаборанти работят 
под ръководството на лекари, притежаващи 
допълнителна квалификация и опит в лабора­
торната хематологична диагностика не по-малко 
от три години;
4.10.7.2.4. Медицинските лаборанти участ­
ват в програма за продължаващо медицинско 
обучение.
Раздел IV
Организация на работа
1. Насочване на пациент с хематологично 
заболяване
1.1. Лекарят с призната специалност „Кли­
нична хематология“ от хематологичния кабинет 
съгласно раздел II, т. 1.3 при всеки случай с 
хематологична неоплазия в зависимост от поста­
вената диагноза и етап на болестта (новооткрит 
случай, постигната ремисия, рецидив на болест­
та), както и при необходимост от допълнителна 
консултация за определяне на терапевтичната 
стратегия в случаи с доброкачествени хемато­
логични заболявания, насочва пациента към 
клиничната комисия по хематология.
1.2. Лекарят с призната специалност „Кли­
нична хематология“ от хематологичния кабинет 
при необходимост от хоспитализация насочва 
пациента към съответно хематологично лечебно 
заведение за болнична помощ.
1.3. Лекарят/лекарите с призната специал­
ност „Клинична хематология“ от хематологично 
лечебно заведение за болнична помощ могат да 
насочат пациент към хематологично отделение/
клиника от по-високо ниво. 
2. Клинични комисии по хематология
2.1. Клиничните комисии по хематология 
осъществяват цялостна оценка на пациенти 
със злокачествени заболявания на кръвта и 
кръвотворните органи с цел определяне на 
окончателната диагноза, стадий, прогностична 
група и лечебната стратегия в различни етапи 
от болестта.
2.2. В зависимост от обема на дейността на 
лечебното заведение и спецификата на дейности­
те в него могат да бъдат създавани клинични 
хематологични комисии по специфични про­
блеми – клинична комисия „Лимфоми“, кли­
нична комисия „Левкемии“, клинична комисия 
„Трансплантация на ХСК“ и др.
2.3. Клиничните комисии по хематология 
се създават към многопрофилни и специали­
зирани болници за активно лечение, в които 
са разкрити клиники/отделения от III ниво на 
компетентност, и се ръководят от хабилити­
рано лице с призната специалност „Клинична 
хематология“. 
2.3.1. Лечебни заведения, които нямат права 
да осъществяват активно цитостатично лечение 
на злокачествени заболявания на кръвта и кръ­
вотворните органи, са длъжни, при съмнение 
или данни за такава, незабавно да насочат 
пациента към действаща клинична комисия. 
2.4. Клиничните комисии се назначават със 
заповед от ръководителя на лечебното заведение, 
в което се провеждат заседанията. 
2.5. Клиничните комисии се състоят от 
специалисти по: клинична хематология, обща 
и клинична патология, клинична имунология, 
медицинска генетика, образна диагностика и 
лъчелечение: 
2.5.1. В зависимост от натовареността на 
лечебното заведение и спецификата на дей­
ностите в него клиничната комисия може да 
включва в редовния си състав или на функ­
ционален принцип допълнително специалисти 
в зависимост от конкретната проблематика.
2.6. Клиничната комисия в специализираните 
болници за активно лечение на хематологични 
заболявания от III ниво на компетентност се 
състои от:
а) специалисти по: клинична хематология, 
обща и клинична патология, клинична иму­
нология, медицинска генетика, специалист 
по образна диагностика, нуклеарна медицина, 
лъчелечение, трансфузионна хематология и 
лекар с квалификация за ТХСК;